Rikunarita-ORG/Wikinium huggingface dataset:
# Reinzeme

Reinzeme kartē
**Reinzeme** (vācu: *Rheinland*) ir vēsturisks apgabals Vācijas rietumdaļā, kas atrodas Reinas upes rietumu krasta vācu apdzīvotajās teritorijās.

Šis reģions tiek saistīts ar teritorijām Vidusreinā (Bingene — Bonna) un daļu Lejasreinas (Bonna — Vācijas un Benilukss valstu robeža). Tā kā Reina šeit tek caur kalniem un arī zemienēm, tad šajā reģionā ir attīstīta vīnogu audzēšana. Reģions ir pazīstams ar Reinzemes vīniem.

Reinzeme gadsimtiem ilgi ir bijusi strīdus ābols starp Vāciju un Franciju, jo tas ir abu valstu robežreģions.

Reinzemē atrodas nozīmīgas vācu pilsētas — Āhene, Bonna, Ķelne, Dīsburga, Diseldorfa, Koblenca, Krēfelde, Leverkūzene, Trīre.

## Literatūra

* Karl Joseph Simrock: *Das malerische und romantische Rheinland*, 1851.
* Paul Wentzcke, Hans Arthur Lux: *Rheinland. Geschichte und Landschaft, Kultur.* Deutsche Kunst- und Verlagsanstalt, 1925.
* Robert Sieger: *Über die Rheinlande.* In: *Deutsche Rundschau*, November 1926.
* Walter Marsden: *The Rhineland*. Hastingshouse Daytrips Publ., 1973, ISBN 0-8038-2070-4. (engl.)(vollständige Online-Version auf Google Books).
* Franz Petri und Georg Droege (Hrsg.): *Rheinische Geschichte in drei Bänden*. Düsseldorf 1978–1979.
* Falk Wiesemann u. a.: *Zur Geschichte und Kultur der Juden im Rheinland.* Schwann, Düsseldorf 1985.
* Bernd Kortländer/Gunter E. Grimm (Hrsg.): *Rheinisch. Zum Selbstverständnis einer Region*, J. B. Metzler Verlag, Stuttgart/Weimar 2001.
* Jörg Engelbrecht: *Das Rheinland*. In: Werner Buchholz (Hrsg.): *Das Ende der Frühen Neuzeit im „Dritten Deutschland“. Bayern, Hannover, Mecklenburg, Pommern, das Rheinland und Sachsen im Vergleich* (= *Historische Zeitschrift*, Beihefte, Bd. 37), München 2003, S. 121–133).

## Atsauces
# Salāti (ēdiens)[labot | labot pirmkodu]

Olivjē salāti
**Salāti** ir aukstais ēdiens, ko gatavo no svaigiem vai vārītiem dārzeņiem, kā arī augļiem, sēnēm, zivīm, gaļas un/vai olām, kam pievieno mērci, majonēzi un sāli, retāk arī etiķi un eļļu. Latvijā salātiem plaši izplatītas skābā krējuma mērces. Pastāv daudz un dažādi salātu veidi. Vieni no pasaulē izplatītākajiem salātiem ir Cēzara, grieķu un siera salāti.

## Atsauces
# Rietumu pasaule[labot | labot pirmkodu]

Rietumu pasaules valstis (tumši zilā krāsā) pēc Semjuela Hantingtona
**Rietumu pasaule** (arī **Rietumi**, **Rietumu kultūra**, **Rietumvalstis**, **Rietumu civilizācija**) ir termins, kuram ir dažādas no lietošanas konteksta (vēstures perioda, reģiona, sociālās situācijas un citiem aspektiem) atkarīgas nozīmes. Vienkāršoti Rietumu pasaule ir kulturālo, politisko un ekonomisko pazīmju kopums, kas apvieno Rietumu pasaules valstis un izdala tās uz citu pasaules valstu fona.

Rietumu pasaules koncepcijas pirmsākumi tiek saistīti ar Senās Grieķijas un Senās Romas civilizācijām Eiropā, kristietības rašanos un izplatīšanos, Lielo Shizmu 11. gadsimtā, kuras rezultātā notika kristietības sašķelšanās rietumu un austrumu daļās. Pēc viduslaikiem nozīmīgu iespaidu uz Rietumu kultūru atstāja Renesanse un Apgaismības laikmets. 18. un 19. gadsimtā, pateicoties ekspansīvajam koloniālismam, Rietumu pasaule izvērsās ārpus Eiropas robežām. Jēdziens *Rietumu pasaule* ieguva politisku pielietojumu kā pretstatījums Padomju blokam Aukstajā karā. Mūsdienu politiskajā un kulturālajā izpratnē ar Rietumu pasauli saprot Rietumeiropu, Ziemeļameriku, Austrāliju un Jaunzēlandi. Vairākas Ziemeļeiropas, Centrāleiropas un Austrumeiropas valstis pēc Aukstā kara ēras beigām kulturāli un politiski ir tuvinājušās vai jau kļuvušas par Rietumu pasaules daļu, tomēr strikta valstu kategorizēšana pēc to nacionālajām robežām joprojām rada zināmas problēmas šajā jautājumā.

## Ārējās saites

* Vikikrātuvē par šo tēmu ir pieejami multivides faili. Skatīt: Rietumu pasaule.

* *Encyclopædia Britannica* raksts (angliski)
# 2010. gada Čīles zemestrīce

| 2010. gada Čīles zemestrīce |
| --- |
|  |
| 2010. gada Čīles zemestrīceZemestrīces epicentra atrašanās vieta |
| Datums |
2011. gada 27. februāris |
| Laiks |
03:34 CST (UTC-03:00) |
| Stiprums |
8,8 balles pēc Rihtera skalas |
| Dziļums |
35 vai 30,1 km |
| Epicentrs | ﻿ / ﻿ |
| Skartās valstis | * Čīle
* Argentīna
 |
| LZP |
0,65 g |
| Cunami |
Jā |
| Cietušie | * 525 bojāgājušie
* 25 bez vēsts pazudušie
 |

**2010. gada Čīles zemestrīce** bija 2010. gada 27. februārī plkst. 3.34 pēc vietējā laika (06.34 UTC) notikusi zemestrīce ar 8,8 magnitūdu. Tās epicentrs bija Čīles dienvidcentrālās daļas piekraste. Tā ir astotā spēcīgākā ar seismogrāfu fiksētā zemestrīce pasaules vēsturē.

Zemestrīce vislabāk bija jūtama sešos Čīles reģionos, kuru kopējais iedzīvotāju skaits ir 80% no visas valsts iedzīvotāju skaita. Grūdieni bijuši jūtami arī vairākās Argentīnas pilsētās, tai skaitā Buenosairesā, Kordovā, Mendosā un Lariohā. Grūdieni sasniedza arī 2400 km attālumā Peru dienvidos esošo pilsētu Iku.

Zemestrīce izraisīja cunami, kas izpostīja vairākas piekrastes pilsētas Čīlē. Tika izraisīta arī elektrības atslēgšanās, kas skāra 93% Čīles iedzīvotāju. Saskaņā ar oficiālajiem avotiem zemestrīcē un cunami dzīvību zaudēja 525 cilvēki, 25 cilvēki tika pasludināti par pazudušiem un 9% iedzīvotāju skartajos reģionos zaudēja mājas. Čīles ekonomikai tika nodarīti 15—30 miljardus ASV dolāru lieli zaudējumi.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: 2010. gada Čīles zemestrīce.

* *Encyclopædia Britannica* raksts (angliski)
# Jaunzēlandes Karaliste

Jaunzēlandes, Niues, Tokelau un Kuka Salu atrašanās vietas Klusā okeāna dienvidu daļā. Atzīmētas arī Jaunzēlandes galvenās un attālās salas; iekrāsota arī Rosa Teritorija Antarktīdā
**Jaunzēlandes Karaliste** (angļu: *Realm of New Zealand*) ir politiska un konstitucionāla vienība, kuru veido Jaunzēlande, Tokelau, Rosa Teritorija, kā arī pašpārvaldes valstis brīvā asociācijā ar Jaunzēlandi — Kuka Salas un Niue.

Jaunzēlandes Karalistes valsts galva ir Jaunzēlandes monarhs, kuru pārstāv Jaunzēlandes ģenerālgubernators. Karaliste nav unitāra valsts vienā administratīvā nozīmē, jo tās daļām ir atšķirīgs politiskais un juridiskais statuss. Kuka Salas un Niue ir pašpārvaldes valstis brīvā asociācijā ar Jaunzēlandi, savukārt Tokelau ir Jaunzēlandes teritorija. Rosa Teritorija ir Jaunzēlandes pretenzijas teritorija Antarktīdā.

Jaunzēlande nodrošina Karalistes ārējās attiecības un aizsardzību, tomēr Kuka Salām un Niue ir plaša pašpārvalde un tiesības pašām piedalīties starptautiskajās attiecībās. Jaunzēlandes Karalistes konstitucionālā struktūra veidojusies pakāpeniski, īpaši pēc Britu impērijas pārvaldes sistēmas pārveides un Klusā okeāna salu teritoriju autonomijas paplašināšanas 20. gadsimtā.

## Ārējās saites

* Vikikrātuvē par šo tēmu ir pieejami multivides faili. Skatīt: Jaunzēlandes Karaliste.
# UTC+9

|  |
| --- |
|  |

UTC+9: Zils (decembris), oranžs (jūnijs), dzeltens (visu gadu), gaisi zils - jūras teritorijas
**UTC+9** atbilst šīm laika zonām:

## Kā standarta laiks (visu gadu)

* Austrumtimora
* Indonēzija
* Japāna
* Dienvidkoreja
* Palau

## Kā standarta laiks ziemā

* Krievija
	+ Amūras apgabals
	+ Aizbaikāla novads
	+ Saha - rietumu daļa, ieskaitot Jakutsku

## Kā vasaras laiks

* Krievija
	+ Burjatija
	+ Irkutskas apgabals